《客杭书怀》
清代·林云铭

老去偏为客，病多不耐愁。疏钟千里梦，淡月半床秋。

羽檄惊旁午，家书绝致邮。宵深眠未稳，肠断碧云楼。

作者简介：清福建侯官人，字西仲。顺治十五年进士。官徽州府通判。后回闽家居，三藩乱时，为耿精忠所囚。事平出狱，晚居杭州，卖文为活。有《古文析义》、《楚辞灯》、《庄子因》等，流传乡塾。另有《挹奎楼集》。